User:Mcxgaryare

Maxamed Cabdinuur Garyare, waa Engineer bartay Computer science iyo sido kale accounting, waxa uu heer ka labaad ku diyaariyey MBA.

waxa uu ka shaqeeyaa shirkada isgaarsiinta Golis.

CIBRA ILAAH (GABAY )12/12/2017
CIBRA ILAAH (GABAY 2017) 1. Caliyow cuddoon gabay nafluhu waa ku kala cayne 2. Nin baa laga cugtaa oo khalqigu wada ciseeyaaye 3. Nina baydba kuma celinkaroo waa ka caagane e 1. ninbaa curiska hela oo bilshadu calan u taagtaaye 2. nina hadalka caadiga ah baa lagu ciriiryaaye 3. Waxa labada loo kala cayimay waa cibra ilaahe 4. Nin kii ka cokanee eebbahay ceenadka u siiyey 5. Cayaar ma aha oo waxa ku xiga waa su’aal culuse 6. Halkaad ku cabbir taa baa rabbiga kuu abaal ciline 7. Xaqoo lagu cadeeyiyo isago lagu cibaadaysto 8. Runtoo lagu cabbiro waxa sanoo lagu cawaysiiyo 9. calaamadinta taariikh dhacduu loo curshaa gabay 10. Halkii ay ka ciirtee bulshadu kala cadayn waydo 11. Aduunyada wixii caaama iyo horumar caynkiisa 12. Cibaadada ilaahiyo dhabtaa lagu carrawshaaye 13. Aduun waa cimrigan koobanaan cidina waarayne 14. Cadad bila sanndohoo cayiman maalmo cararaaya 15. Wakhtigu waa cadceediyo harkaa sii caweersadaye 16. Casarkii adoo maran intaan ciida lagu jiifin 17. Ee aan cadaabtii qabriga lagugu caanyuuqin 18. Masas coof leh iyo bahal intaan cadaw ku googoosan 19. Cilmiga raacda caamada ka baxa diinta ku carraaba 20. Iscafiya cibaadada badsada cula quluubtiina 21. Jannadaa carfooniyo rabigin camal san waydiista 22. Caqli leyda eebbahay xilbuu caam ufaray gaare 23. Alle kaligi inay caabudaan waw cod gooni ahe 24. Cibaadadu waxaa ay tahaan caynyar kaa orane 25. Codkii kaa yimaadiyo waxaad camal samaynayso. 26. caqligaaga wixi soogaliyo cirib dameedkaaga 27. Waa inaad allaha caadilkaa kaga cabsootaaye. 28. Carfoonow rasuulkiyo waxyigi eebbe ku casuumey. 29. sunnaduu cadeeyiyo dhamaan nolosha caynkeedba 30. Waa inaad jikjuu kuu cayimay cagaha saartaaye. 31. Maalintii nafluhu ciirsanyee cirid lasoo dhoobo 32. Kala cararka maantuu jiraad caga gubyoonayso 33. Cawradoo bannaan maalintaan cidi cid eegaynin 34. Kafadaha isdaba ciirayee camalka miisaama 35. maalintay cadaaladi jirtee la is caraynaayo 36. calaacaluhu maantay hadlaan caga hoostoodu 37. ee lawada calaacala hayee caraqu buux dhaafo 38. Nafta waa inaad u carbisoo saad cigcigataaye 39. Waa inaad ducada ciirsatoo caadil baridaaye 40. Allaha caalimkaa aadanaha waa cimaamadaye 41. Rusul caana buu soodiriyo diin cadaan badane 42. Jannadiyo cadaabtuna niniyo camalki weeyaane. 43. Ruuxii caqiidada saxdaa yeesha camalkeeda 44. Ee uu cisiga Eebbahay mowle ku casuumo 45. jannaduu cadka uleeyahaan cayn yar kaa orane 46. Waa waxaan caqliga aadanuhu cayn ugaranayne 47. Hablo curub ah baa jooga oo lala cayaaraaye 48. Weel dahabku wada ciirayaa lagu casheeyaaye 49. Sariiraha carfoon caanihiyo malabka ceegaaga 50. Miro wada cuddoon beero cugan togag kumaan cayna 51. Cimilada ilaah siiyey iyo cadarka laydhiise 52. Cuntadoo diyaar kuu ah aan laga ceshiimaynin 53. Wixii aad niyada ka cabirtoo lagugu caasuumo 54. shinbiraha cayaariyo miraha kaa rabtaad cunine 55. Carri lagama guuraana iyo waa cagaag li’iyo 56. Rabaad caabudaysaadan arag abidba cayn kiisa 57. Allaha caadilkaa baad markaa caad u aragtaaye. 58. Caloolyow mayaaloo waqaa ceenad baa tahye 59. Waa meel cajiibaan aan sinaba cidi ugaarayne 60. Hayeeshee ciyaar laguma helo caynad qaaliyahe 61. Cilmiga raacda caamada kabaxa diinta ku carraaba 62. Iscafiya cibaadada badsada cula quluubtiina 63. Jannadaa carfooniyo rabigin camal san waydiista. 64. Gaalnimo caddaaniyo qofkii caasinimo doorta 65. Meel lagu ciriiryaa jirtiyo cara ilaahaye 66. Cadaabtuu raxmaan ku uqoraan caynyar kaa orane 67. Waa meel dhagxaan lagu camiro aadmi caasiyahe 68. Waa meel qofkii calaf ugalo loo cayiliyaaye 69. Waa meel dabkaa caadigaa caymo uu yahaye 70. Cabbitaan biyaad iyo malaha caano iyo dheefe 71. Carunka iyo dhidid kii naflaha caygi laga miiray 72. Milil caabuqiyo malax cadbaa laga cokaysiine 73. maahmaah rag hore curiyey baan soo cuskanayaaye 74. waa caalle nimo hadalka aad soo celcelintiis. 75. hanbadana cantuugada danbiyo nabarku waw ceebe 76. waxba yaan arrimo caama iyo ceelalyayn wadine. 77. cisi weyne eebaan rabaa inan u cawdaaye 78. aamiinta igu caawiyaay waa codsanayaaye 79. Anigiyo intii camal sanoo cudud islaameeda. 80. waaladiinti igu caawisiyo culimadaydiiba 81. Allahayow nannada nagu cisee caadil baa tahaye.